**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OSNOVNA ŠKOLA GRADIŠTE**

**Kolodvorska 27**

**32273 Gradište**

**OIB: 81359231010**

**RKP: 10 268**

**Razina:31**

**Razdjel:000**

**Šifra djelatnosti: 8520**

**KLASA: 400-04/25-01/01**

**URBROJ:2196-70-01-25-1**

**BILJEŠKE UZ FINANCIJSKO IZVJEŠĆE**

**ZA I-XII 2024. GODINU**

**Bilješke uz izvještaj o prihodima i rashodima, primicima i izdacima**

**PRIHODI POSLOVANJA**

Ukupni prihodi poslovanja u 2024. godini evidentirani su u ukupnom iznosu od 1.070.681,24 eura u odnosu na prošlu 2023. godinu što su iznosili 879.976,91 eura. Razlozi povećanja prihoda detaljnije su opisani u nastavku kroz analizu pojedinih stavki prihoda.

**63 – Pomoći iz inozemstva i od subjekata unutar općeg proračuna**

Ukupno ostvareni prihod unutar 63 razreda u razdoblju od I-XII 2024. godine iznosi 997.424,00 eura te su povećani za 31 % u odnosu na isto razdoblje 2023. godine. Razlog povećanje prihoda , dijelom, nalazi se u povećanju prihoda iz državnog proračuna za redovne plaće djelatnicima koje su u promatranom razdoblju porasle temeljem novog kolektivnog ugovora potpisanog između Sindikata i Ministarstva a kojim je povećana osnovica izračun primanja djelatnicima osnovnoškolskih ustanova kao i pojedina materijalna prava. Također rast ove vrste prihoda ogleda se i u generiranju dodatnih prihoda iz državnog proračuna za financiranje prehrane učenika temeljem Odluke Vlade Republike Hrvatske o kriterijima i načinu financiranja, odnosno sufinanciranja troškova prehrane za učenike osnovnih škola.

Porast prihoda velikim dijelom se očituje i u prihodima koja je škola dobila sudjelovanjem u STEM projektu od OŠ Gunja koja je ujedno bila i nositelj samog projekta. Iskazani su u skupini 639 u ukupnom iznosu od 74.683,06 eura.

**65 – Prihod od upravnih i administrativnih pristojbi, pristojbi po posebnim propisima i naknada**

Prihodi od upravnih i administrativnih pristojbi, pristojbi po posebnim propisima i naknada iznose 7.149,00 eura u odnosu na prošlu 2023. godinu što su iznosila 60.991,15 eura. Razlog ovakvog smanjenja u ovom području prihoda je u tome da je prošle godine uslijed nevrijemena nastala ogromna šteta na školi koja je sanirana iz osiguranja.

**66 – Prihodi od prodaje proizvoda i roba te pruženih usluga, prihodi od donacija te povrati po protestnim jamstvima**

Ukupno ostvareni prihodi unutar 66 razreda u razdoblju od I-XII 2024. godine iznose 989,20 eura. Ovdje se evidentiraju vlastiti prihodi škole a odnose se na najam školske sportske dvorane kao i prihod od davanja u zakup poljoprivrednog zemljišta. Važno je naglasiti da od ukupno ostvarenih prihoda škola je dužna 60% uplatit Županiji. Ostatak vlastitih prihoda škola koristi za isplatu dnevnica za zaposlenike koji su u pratnji učenicima te kupnju sredstava za održavanje i čišćenje školske sportske dvorane.

**67 – Prihod iz nadležnog proračuna i od HZZO – a na temelju ugovornih obveza**

Ukupno ostvareni prihod unutar 67 razreda u razdoblju od I-XII 2024. godine iznosi 62.604,22 eura . Razlog povećanja prihoda u odnosu na prošlu godinu je rezultat poskupljenja troškova energenata kao što su struja i plin.

**RASHODI POSLOVANJA**

Ukupni rashodi poslovanja u 2024. godini evidentirani su u ukupnom iznosu od 1.011.236,12 eura i kao takvi predstavljaju povećanje od 20,3% u odnosu na isto razdoblje 2023. godine. Razlozi povećanja rashoda detaljnije su opisani u nastavku kroz analizu pojedinih stavki rashoda.

**31 – Rashodi za zaposlene**

Ukupni rashodi unutar 31 razreda u razdoblju od I-XII 2024. iznose 839.290,04 eura te su povećani za 24,1 % u odnosu na isto razdoblje 2023. godine. U 2024. godini došlo je do realnog povećanja troškova plaća djelatnicima koje su u promatranom razdoblju porasle temeljem novog kolektivnog ugovora potpisanog između Sindikata i Ministarstva , povećana je osnovica za izračun primanja djelatnicima osnovnoškolskih ustanova kao i pojedina materijalna prava.

**32 – Materijalni rashodi**

Ukupni rashodi unutar 32 razreda u razdoblju od I-XII 2024. godine iznose 155.975,28 eura te su povećani za 3,9 % u odnosu na isto razdoblje 2023. godine.

Povećani rashodi unutar razreda 32 najviše se odnose na:

* Naknade za prijevoz zaposlenika
* Stručno usavršavanje zaposlenika
* Sitni inventar ( koji je nabavljen iz STEM projekta)
* Usluge promidžbe i informiranja
* Zdravstvene i veterinarske usluge
* Intelektualne i osobne usluge

U istom razdoblju zabilježeni su smanjeni rashodi u razredu 32 na stavkama:

* Službena putovanja
* Usluge tekućeg i investicijskog održavanja ( u prošloj 2023. godini ova stavka troškova bila je drastično veća zbog sanacije štete na školi uslijed olujnog nevrijemena)

**34 – Financijski rashodi**

Ukupni rashodi unutar 34 razreda u razdoblju od I-XII 2024. godine iznose 155,50 eura u odnosu na prošlo razdoblje 2023. godine kada su iznosili 417,61 euro.

**PRIHODI I RASHODI OD NEFINANCIJSKE IMOVINE**

Oš Gradište u razdoblju I-XII 2024. zabilježila je rashod od nefinancijske imovine u iznosu od 54. 987,87 eura .

**42 - Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine iznose 53.987,87 eura i iznimno su porasli u odnosu na prošlu 2023. godinu kada su iznosili 19.560,68 eura.

Do povećanja rashoda došlo je zbog ulaganja u imovinu što je prvenstveno financirano iz STEM projekta.

**Bilješke uz bilancu**

Ukupna imovina školske ustanove na kraju 2024. godine iznosila je 1.911.584,80 eura.

Nefinancijska imovina na kraju 2024. godine iznosila je 1.823.462,09 eura te se smanjila u odnosu na prošlu 2023. godinu kada je iznosila 1.827.531,34 eura. Dodatna ulaganja u imovinu stopirana su nakon štete uslijed nevrijemena koje je bila prošle godine a što se također odrazilo i na 2024. godinu.

Financijska imovina u 2023. iznosila je 105.502,12 eura i smanjila se u 2024. godini na 88.122,71 euro . Razlog smanjenju je taj što je prošle godine bilo više sredstava neophodnih za sanaciju štete koja je nastala uslijed nevrijemena.

Obveze na kraju izvještajnog razdoblja 2024. godine su iznosile 92.422,05 eura.

Obveze prikazane na računima razreda 2 prikazuju obveze za rashode temeljem vjerodostojne knjigovodstvene evidencije, a u okviru podračuna 23; obveze za zaposlena (plaća 12/2024 isplaćena u 01/2025), naknade zbog nezapošljavanja invalida, naknade troškova nezaposlenima i drugi dohodak i obveze za materijalne rashode ( troškovi za režije u prosincu, nedospjeli računi).

**Bilješke uz Izvještaj o promjenama u vrijednosti i obujmu imovine i obveza**

S obzirom da u izvještajnom razdoblju nije došlo do promjene obujma imovine temeljem revalorizacije, reklasifikacije, rashodovanja, otuđenja, otpisa ili promjene svrhe , obrazac se predaje nepopunjen. U slučaju da dođe do nekih od tih događaja, ravnatelj će na prijedlog Povjerenstva donijeti Odluku o iskazivanju takvih promjena, te o istome obavijestiti školski odbor te će navedene promjene biti računovodstveno prikazane u nekom od slijedećih razdoblja.

**Bilješke uz Izvještaj o obvezama**

Stanje obveza na kraju izvještajnog razdoblja iznosi 92.422,05 eura.

Stanje obveza na kraju 2024. godine odnosi se na obveze za plaću zaposlenih (plaća za 12/2024 isplaćena u 01/2025) te na obveze koje su nastale u prosincu 2024. godine, a biti će plaćene početkom siječnja 2025. godine. Međusobne obveze subjekata općeg proračuna odnosi se na obveze za povrat u proračun sredstava koje refundira HZZO za bolovanje iznad 42 dana.

U Gradištu, 30.12.2024. godine

Osoba za kontakt: Renata Šunjić

Telefon: 032/842-980

Odgovorna osoba: Mario Dominković,prof. M.P. Odgovorna osoba

\_\_\_\_\_\_\_\_\_\_\_\_\_\_\_\_\_\_\_\_\_\_